CELEX: E2017J0001(01)
Language: fi
Date: 2019-07-26 00:00:00
Title: Tuomioistuimen määräys, annettu 26 päivänä heinäkuuta 2019, asiassa E-1/17 COSTS Nettbuss AS vastaan Konkurrenten.no AS (Oikeudenkäyntikulujen vahvistaminen – Korvattavat oikeudenkäyntikulut – Viivästyskorot)2019/C 378/05

7.11.2019   
            
            
               FI
            
            
               Euroopan unionin virallinen lehti
            
            
               C 378/6
            
         
      Tuomioistuimen määräys,
      annettu 26 päivänä heinäkuuta 2019,
      asiassa E-1/17 COSTS
      Nettbuss AS vastaan Konkurrenten.no AS
      
         (Oikeudenkäyntikulujen vahvistaminen – Korvattavat oikeudenkäyntikulut – Viivästyskorot)
      
      (2019/C 378/05)
      Asiassa E-1/17, COSTS, Nettbuss AS vastaan Konkurrenten.no AS, on esitetty HAKEMUS tuomioistuimen 22 päivänä joulukuuta 2017 asiassa E-1/17, Konkurrenten.no vastaan EFTAn valvontaviranomainen, EFTAn oikeustapauskokoelma 2017, s. 989, antamassa tuomiossa määräämien oikeudenkäyntikulujen vahvistamiseksi. Tuomioistuin, toimien kokoonpanossa Páll Hreinsson, presidentti ja esittelevä tuomari, ja tuomarit Bernd Hammermann ja Ola Mestad (ad hoc), antoi 26 päivänä heinäkuuta 2019 määräyksen, jonka määräysosa on seuraava:
      
                  1.
               
               
                  Niiden kulujen määräksi, jotka Konkurrenten.no AS:n on maksettava Nettbuss AS:lle, vahvistetaan 351 738 Norjan kruunua.
               
            
                  2.
               
               
                  Mainittuun määrään lisätään viivästyskorko, joka lasketaan tämän määräyksen tiedoksiantopäivästä maksupäivään saakka. Viivästyskorkona käytetään Norjan keskuspankin erääntymiskuukauden ensimmäisenä päivänä voimassa olevaa viitekorkoa korotettuna kolmella ja puolella prosenttiyksiköllä.